# logodenn
## Brezhoneg
### Etimologiezh

    Savet diwar ar strollder logod hag an dibenn-ger -enn.

### Furm anv-kadarn

logodenn /loˈɡoːdɛn/ unanderenn benel (furm vihanaat : logodennig, strollder : logod, liester : logodennoù)
* Unanderenn ar strollder logod
** — Evel-henn e vo graet : warc'hoazh e vo laket ma zeir merc'h en ur sac'h, troet en teir logodenn, [...]. — (Fañch an Uhel, Kontadennoù ar Bobl/1, Al Liamm, 1984, p. 80.)
** Neuze heman a laoskas eur griadennig, ha dioc'htu e teuas eur pez raz, eur c'hoz hag eul logodenn d'e gaout. — (G. MILIN, Gwechall-goz e oa..., Kemper, 1924, p. 78.)
** An itron McGonagall a sellas penaos e raent da dreiñ ul logodenn en ur voestad butun-fri, [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 270.)
* (dre skeudenn-lavar) Termen karantezus evit ar vugale
** Deus amañ, ma logodenn ! — (Jules Gros, Le trésor du breton parlé Deuxième Partie, 1970, p. 323.)

#### Gerioù kevrennek

* logodenn-dall
* logodenn-douar
* logodenn-vor
* logodenn-vorz

#### Troiennoù keñveriañ

* eürus evel ul logodenn er bleud, eürus evel ul logodenn en ur sac'had bleud : eürus-tre, netra ne ra diouer dezhañ
* mistr evel ul logodenn : mistr-kenañ
* sioul evel ul logodenn : didrouz-tre

#### Krennlavarioù

* Al logodenn n'he-deus med eun toull a zo boued d'ar haz. — (Jules Gros, Le trésor du breton parlé Deuxième Partie, 1970, p. 323.)
* Al logodenn n'he-deus med un toull a zo boued d'ar c'haz. — (Jules Gros, Le trésor du breton parlé Troisième Partie, 1974, p. 305.)
* Diwar gi, ki ; diwar gaz, kaz Diwar logodenn ne vez ket a raz. — (Jules Gros, Le trésor du breton parlé Troisième Partie, 1974, p. 305.)
* Manac'h ruz an Enez C'hlas Ya da logodenn ha da razh — (Erwan Berthou, En bro Dreger a-dreuz parkoù, Mouladurioù Hor Yezh, 1985, p. 49.)

#### Rimadelloù

* Fanch, Ul logodenn en e vanch, Un all en e vragou, Biken ne zistago ! — (Jules Gros, Le trésor du breton parlé Troisième Partie, 1974, p. 365.)

#### Troidigezhioù

* galleg : souris
* galleg : petit chou